《虞美人七首 其二》
清代·蒋敦复

春寒恻恻浑难定。有个春人病。兰愁拥髻可怜他。又是天涯芳草不能歌。

一枝清瘦棠梨影。小院沈沈静。柔魂能彀再销么。行到悄无人地落花多。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。